Debat mbi përdorimin e “robotëve vrasës”
OKB-ja po diskuton mundësinë e ndalimit të dislokimit të robotëve të telekomanduar të cilët janë të aftë të kryejnë vrasje.
Raportuesi i Posaçëm i Kombeve të Bashkuara mbi ekzekutimet pa proces gjyqësor iu bashkua thirrjeve për vendosjen e një moratoriumi mbi të ashtuquajturët “robotët vrasës” ose sistemet e automatizuara të armëve për të cilat kritikët shprehin frikën se një ditë mund të veprojnë pa kontrollin e njeriut. Kjo mund të duket si fragment nga një film fantastiko shkencor por aktivistët thonë se kërcënimi është real dhe robotët e këtij lloji tashmë ekzistojnë. Henry Ridgwell njofton nga Londra. Muajin e kaluar jashtë parlamentit britanik u zhvillua një protestë kundër pushtimit nga robotët. Aktivistët që morën në pjesë në këtë protestë kishin për qëllim të nxirrnin në pah rreziqet e menjëhershme të robotëve që janë të aftë të vrasin. Në mesin e tyre ishte edhe amerikania Jody Williams, e cila në vitin 1997 fitoi Çmimin Nobel për Paqen për rolin e saj në fushatën për ndalimin e minave tokësore. X-47B, një nga avionët luftarakë pa pilot më të sofistikuar në botë, tani po testohet në Shtetet e Bashkuara, një prej shumë vendeve që kanë programe të tilla. Noel Sharkey, profesor i inteligjencës artificiale dhe robotikës, kryetar i Komisionit Ndërkombëtar për Kontrollin e Armëve Robotike, thotë se avionët e telekomanduar shënojnë hapin final të revolucionit industrial të luftës. Zoti Sharkey thotë se aktualisht të gjithë avionët pa pilot veprojnë nën mbikqyrjen e njeriut. Por përkrahësit argumentojnë se teknologjia e avionëve pa pilot mund të eliminojnë gabimet njerëzore në fushëbetejë. Profesor Christopher Coker i Shkollës Ekonomike të Londrës, është autor i librit “Luftëtari Grek: Si po e ndryshon teknologjia e shekullit 21 mënyrën se si luftojmë dhe si mendojmë rreth luftës”. Roboti është i armatosur me një mitraloz 5.5 milimetërsh, por kontrollohet nga njeriu. Organizata Human Rights Watch thotë se ka frikë se një ditë elementi njerëzor i këtyre pajisjeve mund të hiqet me lehtësi. Aktivistët thonë se ka interes të madh nga korporatat industriale në zhvillimin e të ashtuquajturëve robotë vrasës. Por Këshilli i OKB-së për të Drejtat e Njeriut dëshiron të diskutojë vendosjen e një moratoriumi mbi përdorimin e tyre.